
Text rozhodnutia
Súd: Krajský súd Bratislava Spisová značka: 2S/46/2015 Identifikačné číslo súdneho spisu: 1015200339 Dátum vydania rozhodnutia: 01. 07. 2015 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2015:1015200339.1 Uznesenie Krajský súd v Bratislave v právnej veci žalobcu: NAS TRADE, s.r.o., Biskupická 18, Bratislava, zastúpený: Advokátska kancelária MOJŽIŠ a partneri, s.r.o., Sasinkova 10, Bratislava, v mene ktorej koná JUDr. Ivan Mojžiš, advokát a konateľ, proti žalovanému: 1) Úrad pre reguláciu sieťových odvetví, Bajkalská 27, Bratislava, 2) Stredoslovenská energetika - Distribúcia, a.s., IČO: 36 442 151, Pri Rajčianke 2927/8, Žilina, o preskúmanie zákonnosti listu žalovaného 2) poradové č. 170, č. zmluvy XXX zo dňa 17.12.2014, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou osobne doručenou Krajskému súdu v Bratislave dňa 02.03.2015 sa žalobca domáhal preskúmania zákonnosti a zrušenia listu žalovaného 2) p. č. 170, č. zmluvy XXX zo dňa 17.12.2014, ktorým mu bolo oznámené, že zo zákona je vylúčená možnosť zaradiť jeho prevádzkové zariadenie na výrobu elektriny v kalendárnom roku 2015 do systému podpory v zmysle zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov znení neskorších predpisov (ďalej aj len „zákon č. 309/2009 Z. z.“), a preto sa ním vyrobená elektrina v prevádzkovanom zariadení na výrobu elektriny bude považovať za elektrinu, na ktorú nie je možné uplatniť si právo na podporu podľa § 3 ods. 1 písm. b) a c) zákona č. 309/2009 Z. z.. Žalobca sa zároveň domáhal, aby súd určil, že žalovaný 2) nemá právo pre hospodársky rok 2015 meniť alebo zrušiť nárok žalobcu na získanie doplatku vo výške 382,61 eur/MWh určeného rozhodnutím žalovaného 1) č. 0663/2014/E-OZ zo dňa 16.10.2013 na roky 2014 až 2026. Podaním osobne doručeným Krajskému súdu v Bratislave dňa 19.05.2015 vzal žalobca žalobu späť. Podľa § 250h ods. 2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z. z. v znení zákona č. 33/2011 Z. z.). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

